cyanic-selkie/wikianc huggingface dataset:
צלב גבוה
היסטוריה
מחוץ לאיים הבריטיים, דוגמאות לצלבים גבוהים עתיקים אנו מוצאים בעיקר בסקנדינביה. בניית הצלבים הגבוהים יובאה לשם ככל הנראה עם הגעתם של מתיישבים נורדים ויקינגים אל אנגליה וסקוטלנד במהלך המאות ה-9 וה-10. בסקנדינביה אפשר למצוא כיום כמאה צלבים גבוהים, רובם בנורווגיה. לעיתים הם הוקמו כנראה על ידי קהילות שהמירו את דתם לנצרות, כאות על עזיבתם את הפגניות.
בעת המודרנית, לנוכח התחייה הקלטית במהלך המאות ה-19 וה-20, הוקמו ברחבי הארצות הקלטיות בפרט והעולם כולו בכלל צלבים גבוהים חדשים רבים. לצד מטרות דתיות מוכרות, הצלבים הגבוהים בגרסתם המודרנית שימשו בדרך כלל כאנדרטאות או כאמצעי לעיטור קברים.
הטריטוריה הבריטית באוקיינוס ההודי
הטריטוריה הבריטית באוקיינוס ההודי (באנגלית: British Indian Ocean Territory) מכילה 2,300 איים שמשתייכים לארכיפלג צ'גוס. הם ממוקמים במרכז האוקיינוס ההודי, בערך במחצית הדרך בין אפריקה לאינדונזיה, 6 מעלות דרומית לקו המשווה, כ-1,770 ק"מ מסיישל, 2,000 ק"מ ממאוריציוס וכ-2,500 ק"מ דרומית להודו.
הטריטוריה שייכת לממלכה המאוחדת (בריטניה), אם כי יש לה מעמד עצמאי. האי הגדול ביותר והיחיד שמיושב הוא דייגו גרסיה, והוא הדרומי ביותר. היישוב היחיד על האי הוא בסיס צבאי אמריקאי-בריטי. הארכיפלג משתרע על שטח של 54,400 קמ"ר, שממנו כלל השטח היבשתי של האיים הוא רק 60 קמ"ר, רובו (44 קמ"ר) בדייגו גרסיה. אוכלוסיית הטריטוריה הוערכה ב-2018 ב-3,000 נפשות, כולם אנשי צבא ועובדים בבסיסים ובני משפחותיהם.
היסטוריה
האיים התגלו בשנים הראשונות של המאה ה-16, על ידי שייטים פורטוגזים שנתנו לאי דייגו גרסיה את שמו. במשך שלוש מאות שנה נשכחו האיים עד אשר בסוף המאה ה-18 (1763 ואילך) הגיעו מספר משלחות בריטיות וצרפתיות לאיים, וסקרו ומיפו אותם. בעקבות המשלחות הללו ניסו הצרפתים והבריטים לישב את האיים, אך ללא הצלחה. שני הצדדים ניסו להקים במקום נמל שישמש כנקודת עצירה בשיט באוקיינוס ההודי. במהלך התקופה שהו באי מספר חיילים שננטשו או ששרדו מאוניות שטבעו. הם חיו ברעב ובחולי.
לבסוף ב-1793 הצליחו הצרפתים ששלטו במאוריציוס ליישב את האי, והקימו בו מפעל לעיבוד תוצרי הקוקוס. הם הביאו עימם לאיים עבדים שחורים מאפריקה. לאחר נפילת נפוליאון, בשנת 1814, השתלטו הבריטים על כל הטריטוריות הצרפתיות באוקיינוס ההודי ובכללן ארכיפלג צ'גוס, סיישל ומאוריציוס.
תחת השלטון הבריטי התבססו המטעים בדייגו גרסיה והוקמה שם אף מושבת מצורעים. המקום שימש גם כתחנת הצטיידות בפחם לאוניות בדרכן לאוסטרליה. במפקד אוכלוסין שנערך בשנת 1859 נספרו שם 267 גברים, 45 נשים ו-46 ילדים. מתוך האוכלוסייה רק 20 היו ממוצא אירופי.
הטריטוריה הבריטית באוקיינוס ההודי (BIOT) נוסדה ב-8 בנובמבר 1965 ואיגדה בתוכה את הארכיפלגים צ'גוס, אטול אלדברה, פרקוור ואיי דה-רוש. הם הופרדו מהקולוניה הבריטית במאוריציוס, כדי למנוע את איבוד השליטה הבריטית בהם עם יציאתה של מאוריציוס לעצמאות. לטענת הבריטים הם שילמו מענק של 3 מיליון לירות שטרלינג כפיצוי למאוריציוס על ההפרדה. כאשר הוקמה סיישל, ב-1976, הועברו לשליטתה הארכיפלגים אלדברה, פרקוור ואיי דה-רוש. כתוצאה מכך נשארה הטריטוריה עם ארכיפלג בודד.
בשנת 1966, בשיאה של המלחמה הקרה, החלה ארצות הברית בשיתוף בריטניה לבנות בסיס אווירי בדייגו גרסיה. לצורך בניית הבסיס הוגלו כ-2,000 תושבי האי למאוריציוס ולסיישל.
בשנת 2000 הכיר בית משפט בריטי בזכויות של התושבים הללו, העניק להם אזרחות בריטית והורה למצוא פתרון לבעיה. עד היום לא נמצא פתרון כזה.
תביעה להשבת האיים
בשנות ה-80 העלתה מאוריציוס תביעה להחזיר לשליטתה את איי צ'גוס. ב-2017 קיבלה העצרת הכללית של האומות המאוחדות החלטה המסמיכה את בית הדין הבינלאומי לצדק לדון בתביעתה של מאוריציוס, וב-2019 פסק בית הדין כי על בריטניה להשיב את האיים, כיוון שניתוק הטריטוריה מהמושבה מאוריציוס בוצע בניגוד לדין הבינלאומי ולהחלטה 1514 של האומות המאוחדות מ-1960, העוסקת בדה-קולוניזציה. הפסיקה אינה מחייבת את בריטניה.
שלטון
הטריטוריה שייכת לכתר הבריטי ולכן הריבון שלה הוא המלך צ'ארלס השלישי. הוא אחראי למנות את הנציב ששולט באיים ואת עוזרו המנהלי. שניהם יושבים דרך קבע במשרד החוץ והמושבות הבריטי בלונדון.
הלכות שבת
הלכות שבת הן ההלכות העוסקות ביום השבת, החל מההכנות אליה ועד סיומה.
הלכות שבת מפורטות בשולחן ערוך בחלק אורח חיים, החל מסימן רמ"א ועד סימן תט"ז והן מתחלקות למצוות עשה ומצוות לא תעשה.
ואלון ברישה
ואלון ברישה (באלבנית: Valon Berisha, נולד ב-7 בפברואר 1993) הוא כדורגלן קוסובני המשחק במלבורן סיטי, בעמדת הקשר. אחיו וטון ברישה הוא גם כדורגלן.
הלכות שבת
בגדר הלאוין ניתן למנות את איסור עשיית מלאכה, המתחלק לל"ט אבות מלאכה, איסורי שבות שאינם מלאכה גמורה אלא גזרות דרבנן המיועדות להרחיק את האדם מלעבור על איסורי דאורייתא, ואיסורי תחומין
ואלון ברישה
קריירת מועדונים
ברישה נולד בשוודיה להורים ממוצא קוסובני אך גדל בנורווגיה והתגורר בעיירה אגרסונד ושיחק בקבוצת הנוער המקומית. ב-20 באוגוסט 2008 ערך את הופעת הבכורה שלו בקבוצה הבוגרת כאשר הוא בן 15 ו-5 חודשים. למרות גילו הצעיר, בעונת שיחק 31 משחקים וכבש 11 שערים. ברישה משך את עיניהן של מספר מועדונים באנגליה, אך העדיף לצבור דקות משחק בקבוצות מליגות קטנות יותר.
במרץ חתם בוויקינג מליגת העל הנורווגית והעסקה יצאה לפועל בעונת. ב-21 במרץ 2010 ערך את הופעת הבכורה שלו במשחק הליגה נגד בראן. ב-31 באוקטובר 2010 הבקיע את שער הבכורה שלו בווייקינג בתיקו 1-1 נגד לילסטרום. בחודש מאי זכה בתואר "הכדורגלן הצעיר של החודש בנורווגיה". ב-19 ביוני 2011 הוא ואחיו וטון שיחקו יחד באותו משחק והפכו לאחים הראשונים שעושים זאת במדי וייקינג משנת 1989. בסוף נכלל ברשימת "100 הצעירים הטובים בעולם" של המגזין דון בלון.
הלכות שבת
בגדר העשין ניתן למנות את ההכנות לשבת, את מצוות עונג שבת, מצוות הקידוש, והדלקת נרות שבת, ותפילות שבת.
ואלון ברישה
קריירת מועדונים
ב-3 ביולי 2018 חתם בלאציו האיטלקית לחמש שנים. ב-4 באוקטובר ערך את הופעתו הבכורה בקבוצה בהפסד 1–4 לאיינטרכט פרנקפורט השלב הבתים. במדי הקבוצה קיבל דקות מועטות וב-30 בינואר 2020 הושאל לפורטונה דיסלדורף עד לסוף העונה.
הלכות שבת
רוב הלכות שבת אינם מפורטים בתורה אלא נלמדים מחז"ל, וזוהי לשון המשנה:.
ואלון ברישה
קריירת מועדונים
ב-9 ביולי 2020, ברישה חתם בסטאד ריימס מליגת העל הצרפתית תמורת 5 מיליון אירו.
קריירה בינלאומית
ברישה שיחק בצעירותו בכל הנבחרות הצעירות של נורווגיה והשתתף עם הנבחרת הצעירה באליפות אירופה בכדורגל עד גיל 21 - 2011 והבקיע עבורה את השער היחידי שלה באליפות. ב-23 בנובמבר 2011 ברישה זומן לראשונה לסגל הנבחרת הבוגרת לקראת גביע המלך התאילנדי. ב-15 בינואר 2012 ערך את הופעת הבכורה שלו בנבחרת הבוגרת במשחק נגד.
במרץ חשף ברישה לראשונה כי ההתאחדות לכדורגל הקוסובנית פנתה אליו על מנת שישחק עבורה לאחר ש קיבלה אישור מפיפ"א לשחק משחקי ידידות נגד נבחרות החברות בה, אך ברישה ציין שהוא עדיין לא החליט באופן סופי איזו מדינה לייצג. בשנת  קוסובו התקבלה כחברה בפיפ"א וברישה החליט לייצג אותה. ברישה כבש את השער הרשמי הראשון של קוסובו בתיקו 1-1 נגד במסגרת מוקדמות מונדיאל 2018.
אנדרטייל
אנדרטייל (באנגלית: Undertale) הוא משחק תפקידים ממוחשב שנוצר על ידי מפתח התוכנה העצמאי האמריקני טובי פוקס. במשחק, השחקן הוא ילד אנושי שנפל אל האנדר-גראונד (The Underground), מקום גדול ומבודד שנמצא מתחת לפני השטח של כדור הארץ ובו מתגוררות מפלצות.
השחקן פוגש מפלצות שונות במהלך המסע חזרה אל פני השטח והוא יכול לבחור האם לחוס על חייהן או להילחם בהן. בחירות אלו משפיעות על התקדמות העלילה במשחק, הדיאלוגים, ויחס הדמויות כלפיו. גם הסוף עצמו של המשחק משתנה, והוא יכול להיות סוף טוב, נייטרלי, או רע, בהתבסס על בחירות השחקן.
המשחק החל כפרויקט מימון המונים דרך Kickstarter ב-2013. טובי פוקס הציב לפרויקט סכום מטרה של 5,000 דולר והצליח לגייס בסופו של דבר 50,000 דולר. המשחק יצא רשמית ב-15 בספטמבר 2015.
פוקס פיתח את כל המשחק בעצמו, החל מהקונספט הייחודי, דרך העלילה ועד למוזיקה. הוא נעזר בחברים רק ליצירת הדמויות, הרקעים והגרפיקה. המשחק נוצר בהשראת משחקי 8-ביט שונים כגון סופר מריו, פיינל פנטזי ובעיקר הסדרה EarthBound, אשר זוכה לאזכורים מיוחדים במהלך המשחק. הוא עשיר בהומור סלפסטיק ובמשחקי מילים. הוא ייחודי בכך שאין בו דמויות אנונימיות וחסרות יחוד, וכל דמות ודמות שבו היא ייחודית ובעלת שם ואופי. הדבר הופך את המשחק דומה יותר למציאות, ומחייב את השחקן לבחירות מוסריות אם ברצונו להרוג את אחת הדמויות.
המשחק יצא בגרסאות עבור Microsoft Windows ו-MacOS ב-15 בספטמבר 2015, ולאחר מכן גם עבור לינוקס ב-17 ביולי 2016. ב-15 באוגוסט 2017 יצאה גרסת המשחק לפלייסטיישן 4 ולפלייסטיישן ויטה. בנוסף ב-21 באוגוסט 2017 המשחק תורגם ליפנית. לאחר מכן ב-18 בספטמבר 2018 יצאה גרסת המשחק ל-Nintendo Switch וב-16 במרץ 2021 יצאה גרסת המשחק לXbox one ולXbox Series X/S. מאפט(דמות)
משחקיות
אנדרטייל הוא משחק תפקידים דו־ממדי. השחקן יכול להסתובב במפת המשחק, למצוא פריטים ולדבר עם דמויות. מדי פעם השחקן ייתקל במפלצת וייפתח מסך הקרב.
במסך הקרב השחקן יכול לבחור בין 4 כפתורים שמביעים את היחס וההתנהגות שלו כלפי המפלצות. בקרב עצמו, השחקן מופיע כלב אדום וקטן המייצג את הנשמה שלו. כדי לא להיהרג ולהיפסל, השחקן צריך להתחמק ממתקפות היריב, וניתנת לו אפשרות בחירה בין להרוג את המפלצת, לחוס עליה, להגיד לה משהו או לנצל משהו ברשותו שיעזור לו להביסה, וכל זאת באמצעות בחירה באחד מארבעת הכפתורים הבאים:
הילחם - באפשרות זו זה, השחקן בוחר להילחם במפלצת ולבסוף להרגה אלא אם כן יתחרט על כך. ניצחון על המפלצת מעניק לו ערך בשם EXP. כשהשחקן משיג מספיק EXP ערך ה-"LV" שלו עולה.
פעל - פעולה זו מאפשרת לשחקן לעשות פעולה מסוימת: לדבר, להחמיא, להעליב וכו'. האפשרויות תלויות רק במי שהשחקן נלחם נגדו והוא לא שולט בתוכן התשובה.
פריט - כפתור זה מאפשר לשחקן להשתמש בחפצים שאסף במהלך המשחק. אלו יכולים להיות מזון, תרופות, כלי נשק וכדומה.
רחמים - בלחיצה על כפתור זה מופיעות שתי אפשרויות. האפשרות הראשונה מאפשרת לשחקן לברוח מהקרב. האפשרות השנייה היא לחוס על חיי המפלצת. המפלצות גם הן יכולות לחוס על השחקן, אבל אם ברצונן לפגוע בו ייאלץ השחקן ללחוץ על כפתור הפעולה ולעשות פעולה מסוימת עד שהיריב ירצה לחוס עליו. אם שמה של המפלצת מסומן בצהוב, ניתן לחוס עליה.
בסיום הקרב, אם לא בחר באפשרות הרחמים, השחקן מקבל כסף. בעזרת הכסף, תנתן לו האפשרות לקנות חפצים שונים, מציוד לקרבות הבאים ועד אמצעי מפתח בעלילה.
עלילה
לפני שנים רבות, שני מינים שלטו בכדור הארץ: בני האדם ומפלצות. יום אחד, פרצה מלחמה בין בני האדם והמפלצות, וכשהמפלצות הפסידו בה הן נזרקו אל האנדרגראונד (Underground), מקום שמתפרש מתחת לשטח הפנים של כדור הארץ ומופרד מכדור הארץ בעזרת קסם כך ששום מפלצת לא תוכל לעבור לצד השני.
המשחק מתחיל כשהשחקן, ילד/ה אנושי/ת ששמו/ה פריסק נופל/ת לאנדרגראונד דרך הר אבוט, הפרצה היחידה שבין העולם למפלצות. הוא/היא נוחת/ת ופוגש/ת את פלאווי, פרח מואנש שמלמד את השחקן את המכניקה של המשחק ומעודד אותו להעלות את רמת ה "LV" (כביכול קיצור המילה LOVE, אהבה, בהמשך מתברר הפירוש האמיתי). בעזרת "EXP", הניתנות להשגה כשהורגים מפלצות. בשלב מסוים, פלאווי מנסה להרוג את השחקן כדי לקחת את נשמתו. לעזרתו מגיעה טוריאל, מפלצת אמהית דמוית עז שמצילה את השחקן. טוריאל מתגלה כלבבית ביותר ומלמדת את השחקן לפתור חידות, בנוסף היא מלמדת את השחקן כיצד אפשר לשרוד מבלי להרוג או להיהרג. טוריאל מנסה למנוע מהשחקן לעזוב כיוון שהיא רוצה לאמץ אותו ולהגן עליו מפני המלך אסגור, שמטרתו היא לקחת מספיק נשמות בני אדם על מנת לפרוץ את המחסום. בסופו של דבר, פריסק מנסה לברוח מביתה של טוריאל כדי להמשיך במסע, וטוריאל נאלצת להילחם בו/בה כדי למנוע זאת ונכשלת.
כעבור זמן מה, השחקן עוזב את דירתה של טוריאל והולך לחפש את ארמונו של אסגור, שבתוכו המחסום המוביל לפני השטח. לאורך הדרך האדם פוגש מפלצות חזקות יותר וחזקות פחות, וביניהן האחים השלדים פפיירוס וסאנס, ראשת המשמר המלכותי אנדיין, המדענית המלכותית אלפיס, מאפט מלכת העכבישים ומטאטון, רובוט שאלפיס בנתה במקור על מנת להגן על הארמון מפני פולשים, אך בסופו של דבר הפך לכוכב בתוכנית טלוויזיה משלו.
במהלך המסע, השחקן מבין את פשר המלחמה בין בני האדם והמפלצות. עזריאל, הבן של אסגור וטוריאל התיידד עם קארה, הילד/ה הראשון/ה שנפל/ה מכדור הארץ לאנדרגראונד ואומץ/ה על ידי טוריאל ואסגור. קארה היה/הייתה ילד/ה ששנא/ה את האנושות והגיעה להר אבוט כדי להתאבד, אבל הוא/היא שינה/שינתה את דעתו/ה לאחר שמשפחת דרימור אימצה אותו/אותה. יום אחד קארה ועזריאל ניסו להכין לאסגור פאי קינמון-ריבת חלב (הפאי המפורסם של טוריאל), אבל התבלבלו במתכון בין כוס חמאה (Butter cup) לפרח נורית (Buttercup). קארה אכלה מהפאי ונפלה למשכב, שהרי נוריות הן רעילות. בעוד שקארה גוסס/ת, הוא/היא מבקש/ת מעזריאל שייקח אותו/אותה לכפר שלה על מנת שיוכל/תוכל לראות את הפרחים הזהובים שם בפעם האחרונה. בעוד עזריאל נשא את קארה לכפר שלו/שלה, בני האדם חשבו שעזריאל הרג את קארה. עזריאל ניסה להסביר לבני האדם מה באמת קרה אבל בני האדם תקפו אותו והרגו אותו. כתוצאה מכך אסגור הכריז על מלחמה בין שני המינים. אסגור החליט לשבור את המחסום ולנקום את אובדן בנו, וכדי לעשות זאת הוא זקוק לשבע נשמות אדם. בתחילת אירועי המשחק יש לו שש, משישה בני אדם שנפלו לאנדרגראונד.
במידה ומרחמים על כל הדמויות, מתגלה שבפלאווי כלואה נשמתו של עזריאל. עזריאל גונב את כל הנשמות של המפלצות על מנת לקבל חזרה את הגוף שלו ופריסק נלחם בו ומשכנע אותו להשתמש בכוח שלו לשחרר את המפלצות מהכלא שלהם. בסוף זה, תוכל להישאר עם טוריאל או לחזור הביתה.
בסוף הרע (או בשמו: רצח-עם) פריסק מעיר את נשמתו של קארה בהריגת המפלצות שנותרו. קארה יציע לפריסק להרוס את העולם: אם תסכים העולם יוחרב והמשחק יקרוס, ואם תסרב, קארה תיקח את נשמתך, וכך או כך העולם יוחרב. כשתחזור לשחק, קארה יציע לך להחזיר את המשחק בתמורה לנשמה שלך. הסכמה לאותה העסקה, תשנה לגמרי את המשחק מהמון בחינות. למשל, העובדה שאם תרחם אח״כ על כל המפלצות, בקרדיטים כל הפרצופים יסומנו באיקס ועל פריסק יודבק הפרצוף של קארה.
דלטארון
ב-30 באוקטובר 2018 חשבון הטוויטר הרשמי של המשחק החל לצטט מסרים סודיים, ואמר לעוקבים לחזור לחשבון בעוד 24 שעות. למחרת, החלק הראשון של משחק המשך בשם 'דלטארון' (Deltarune) שוחרר כדמו עבור Microsoft Windows ו-MacOS. עלילת המשחק אינה ההמשך ישיר לעלילת אנדרטייל, אך היא מתקשרת אליה ומוסיפה דמויות חדשות.
ב-28 בפברואר 2019 הדמו יצא גם לפלייסטיישן 4 ולנינטנדו סוויץ'.
בספטמבר 2021, שוחרר החלק השני לכל הפלטפורמות המופיעות למעלה.
ביקורות
המשחק זכה לשבחים על עלילתו, הנושא, סגנון מערכות הלחימה, מוזיקת הרקע, הדיאלוגים, ההומור, הדמויות, ובמיוחד מקוריות הסיפור שלו. המשחק מכר מעל מיליון עותקים והיה מועמד למספר פרסים, בין היתר, ב-2015 המשחק היה מועמד לפרס המשחק עם הסיפור הטוב ביותר בטקס פרסי המשחקים של האקדמיה הבריטית שנערך על ידי האקדמיה הבריטית לאמנויות הקולנוע והטלוויזיה (BAFTA), וב-2016 הוא היה מועמד למשחק השנה בטקס פרסי SXSW Gaming.
המשחק מעלה במשחקים בו את השאלה מדוע בעצם צריך להילחם בכולם במשחקי RPG. אנשים ששיחקו במשחק התקשו להרוג את הדמויות מכיוון שבמהלך המשחק התחברו אל אופיים ודמותם.
בנד (אורגון)
בנד (באנגלית: Bend) היא בירת מחוז דשוטס (Deschutes) במדינת אורגון בארצות הברית. העיר שוכנת על גדות נהר דשוטס למרגלות רכס קסקייד במרכז אורגון. בעיר מתגוררים 76,639 תושבים (נכון ל-2010), ובמטרופולין שלה מתגוררים 157,733 תושבים (נכון ל-2010).
היסטוריה
עד המאה ה-19 האזור היה מיושב על ידי שבטי אינדיאנים. במאה ה-19 החלו לעבור באזור סוקרים וחלוצים שונים שהעניקו למקום שבו נמצאת העיר את השם "פרוול בנד" (Farewell Bend, מילולית: "עיקול הפרידה"), שכן העיקול בנהר דשוטס בו נמצאת בנד היה אחת המעברות היחידות של הנהר.
ב-1901 נפתחה במקום בו נמצאת העיר מנסרה. בשנים שלאחר מכן נוצרה בהדרגה התיישבות שנוסדה באופן רשמי ב-4 בינואר 1905. ב-1918 חלקו המערבי של מחוז קרוק פוצל למחוז נפרד שנקרא דשוטס ובנד נבחרה להיות בירתו.
כלכלה
כלכלת בנד מתבססת בעיקר על תיירות, כאשר יש סביבה אתרים המספקים מגוון רחב של אטרקציות בהם סקי, דיג, מחנאות ורפטינג.
תחבורה
במרחק של 8 קילומטרים צפון-מזרחית לעיר נמצא נמל התעופה העירוני בנד, המשמש בעיקר לתעופה כללית. נמל התעופה העיקרי באזור הוא שדה רוברטס שנמצא ברדמונד, כ-30 קילומטרים צפונית לבנד.
צריבת אובייקט
בעיצוב גרפי ועיבוד גרפי, צריבת אובייקט הוא מונח המתייחס לעיבוד תמונה בו אובייקט ראשי בתמונה, לרוב הנושא המרכזי, נחתך ומבודד מהתמונה. את אותו אובייקט ניתן להציב על רקע שקוף או לבן, ואחר כך על כל רקע שהוא.
לעיבוד שכזה יש מגוון שימושים ומטרות. להלן חלק מהם:
צריבת האובייקט נעשה לרוב באמצעות תוכנת עריכת תמונה, כגון אדובי פוטושופ. ישנן מספר דרכים לבצע צריבה:
את האובייקט הצרוב ניתן לשמור במספר פורמטים:
כריסטופר בנג'מין
ביוגרפיה
בנג'מין מוכר בזכות הופעותיו בסדרות קאלט בטלוויזיה הבריטית, בהן בדמות פוטר בשתי סדרות דרמה בכיכובו של פטריק מקגוהן, ב-"Danger Man" ובסדרה "האסיר", שגרמו לספקולציות שיש קשר ביניהן. הוא שיחק בתפקיד איש זקן בקומדיה "It Takes a Worried Man" מאת פיטר טילברי משנת 1981. הוא שיחק בתפקיד אורח בסדרה "הגומלים" ובסדרת המדע בדיוני "דוקטור הו", בה הופיע בשלושה פרקים שונים. בנג'מין שיחק בדרמות תקופתיות אחדות בהן סדרת ההרפתקאות "דיק טרפין", בדמות צ'אנינג בפרקים בסדרה "When The Boat Comes In", ובדמות פרוספר פרופונד בעיבוד זוכה השבחים משנת 1967 "ההגדה לבית פורסייט". את הדמות של הנרי גורדון ג'אגו מסדרה "דוקטור הו" חזר וגילם גם בסדרת תסכיתי אודיו בשם "Jago and Litefoot". הוא שיחק לצדו של טרוור בקסטר שגילם את פרופ' ג'ורג' לייטפוט.
בקולנוע הופיע בנג'מין בסרטים "Ring of Bright Water" משנת 1969, "הכרות חטופה" מ-1974, "Hawk the Slayer" מ-1980, "The Tichborne Claimant" מ-1980. הוא דיבב את הדמות רוף בסרט האנימציה "מנוסת הכלבים" ב-1982.
בהיותו בעיקר שחקן תיאטרון הרבה בנג'מין להופיע עם הלהקה השייקספירית המלכותית. בין 17 ביוני ל-5 באוקטובר 2005 שיחק בדמות פלסטאף במחזה "נשות וינדזור העליזות" בתיאטרון שייקספיר גלוב.
חיים אישיים
כריסטופר יצא לגמלאות ומתגורר בברנסטייפל שבצפון דבון.
הרמן פון שטרנץ
הרמן פון שטרנץ (בגרמנית: Hermann von Strantz; 13 בפברואר 1853 – 3 בנובמבר 1936) היה גנרל גרמני, שפיקד על קורפוס ועל פלגת ארמייה בחזית המערבית.
תחילת הקריירה
פון שטרנץ נולד ב-13 בפברואר 1853 בנאקל על הנצה שהשתייכה לממלכת פרוסיה. ב-1870 התגייס לצבא הפרוסי ולחם בשורותיו במלחמת צרפת–פרוסיה. פון שטרנץ התקדם בסולם הפיקוד, ב-1906 מונה למפקד הדיוויזיה ה-25, וב-1911 מונה למפקד הקורפוס ה-5. בנוסף מונה פון שטרנץ גם למפקד האזור הצבאי השמיני.
מלחמת העולם הראשונה ואחריתו
בפרוץ מלחמת העולם הראשונה היה פון שטרנץ מפקד הקורפוס ה-5 שהיה חלק מהארמייה החמישית, לחם בחזית המערבית, ונטל חלק בקרב הארדנים. ב-18 בספטמבר 1914 מונה פון שטרנץ למפקד פלגת הארמייה C - שטרנץ שכללה את הקורפוס ה-5 שהיה בפיקודו, ואת הקורפוס הבווארי ה-3. על הצלחתו בקרבות קיבל פון שטרנץ ב-22 באוגוסט 1915 את העיטור פור לה מריט.
ב-2 בפברואר 1917 פרש פון שטרנץ משירות צבאי.
פון שטרנץ נפטר בדסאו ב-3 בנובמבר 1936 והוא בן 83 שנים.
ינון ברדה
ינון ברדה (נולד ב-2 באוקטובר 1984) הוא כדורגלן עבר ישראלי ששיחק בעמדת החלוץ. ינון הוא אחיו של כדורגלן העבר אליניב ברדה, המשמש כמאמן בקבוצת הפועל באר שבע.
קריירה
ברדה התחיל את הקריירה שלו בהפועל באר שבע. ב-21 בדצמבר 2002 ערך את הופעת הבכורה שלו בליגת העל בניצחון 0–4 נגד הפועל פתח תקווה. ב-27 באוגוסט 2006 חתם במ.ס. אשדוד. באשדוד, ברדה לא מצא את מקומו ובתום העונה עזב את המועדון.
בקיץ חתם בהפועל בני לוד מהליגה הלאומית. במדי לוד שיחק 14 משחקי ליגה וכבש 3 שערים. בקיץ חתם בהפועל אשקלון מהליגה הארצית. באשקלון ברדה הפך לשחקן מוביל ועם 9 שערים היה שותף פעיל לעלייה של אשקלון לליגה הלאומית. לאחר שפתח את עונת 2009/2010 באשקלון, בינואר חתם במכבי באר שבע לאחר שלא קיבל דקות משחק באשקלון. ברדה כבש צמד במשחק המבחן נגד מכבי השקמה רמת חן מליגה א' וכך באר שבע נשארה בליגה הלאומית.
בפברואר חתם בהפועל ראשון לציון עימה העפיל לליגת העל בסיום העונה אחרי שסיימה במקום השני בליגה. בליגת העל, ברדה התקשה למצוא את מקומו ובינואר חזר לליגה הלאומית כאשר חתם בהפועל בני לוד לקדנציה שנייה.
בקיץ חתם במכבי הרצליה. בקיץ חתם בעירוני קריית גת מליגה א' עימה רשם עלייה לליגה הלאומית. בקיץ חזר לקדנציה שנייה בבני לוד.
בקיץ חתם במ.ס. דימונה העולה החדשה לליגה א'. ב-16 בספטמבר 2016 כבש צמד בהופעת הבכורה שלו בדימונה בניצחון 1–3 נגד הפועל בקעת הירדן.
ב-9 באוגוסט 2018 ברדה חתם במ.ס. באר שבע.
מאשל סדניו
מאשל סדניו (באנגלית: Machel Cedenio; נולד ב-6 בספטמבר 1995) הוא אתלט מטרינידד וטובגו, המתחרה בריצת 400 מטר. סדניו היה אלוף העולם לנוער במירוץ זה בשנת 2014.
יחסי כורדיסטן העיראקית–קרואטיה
יחסי כורדיסטן העיראקית–קרואטיה הם היחסים הדו-צדדיים הרשמיים שבין כורדיסטן העיראקית לבין רפובליקת קרואטיה. קרואטיה מתכננת לפתוח קונסוליה בבירה ארביל, ולכורדיסטן העיראקית אין ייצוג בקרואטיה.
היסטוריה
ב-2009, שר הפנים הכורדי מחמוד מוחמד נפגש עם ראש עיריית זאגרב מילאן בנדיץ'.
מאשל סדניו
ביוגרפיה
בשנת 2013 רשם סדניו הישגים ראשונים גם בתחרויות לבוגרים. הוא זכה במדליית הזהב עם נבחרת השליחים הטרינידדית באליפות מרכז אמריקה והקריביים באתלטיקה שנערכה במורליה, ובריצת 400 מטר סיים במקום רביעי, עם שיא אישי חדש (46.89 שניות). באליפות העולם לנוער שנערכה ביוג'ין ב-2014 זכה במדליית הזהב עם שיא אישי חדש - 45.13 שניות.
בתחרות שנערכה בג'ורג' טאון ב-16 במאי 2015 קבע סדניו שיא אישי חדש - 44.36 שניות. במשחקים הפאן-אמריקאיים שנערכו בהמשך השנה בטורונטו זכה במדליית כסף, וכן זכה במדליית הזהב עם נבחרת השליחים הטרינידדים ל-400X4 מטרים. באליפות העולם שנערכה בבייג'ינג סיים במקום השביעי, וזכה במדליית כסף עם נבחרת השליחים, שקבעה שיא לאומי חדש - 2:58.20 דקות.
יחסי כורדיסטן העיראקית–קרואטיה
היסטוריה
בשנת 2014, לאחר בקשה אמריקאית, קרואטיה מסרה לכורדיסטן מספר לא ידוע של כלי נשק.
במאי 2015, שרת החוץ הקרואטית וסנה פוסיץ' ביקרה בארביל, ונפגשה עם סגן ראש הממשלה הכורדי קובאד בארזאני ודנו על סיוע צבאי והומניטרי לכורדיסטן העיראקית.
שר החוץ הכורדי, פלאח מוסטפא בכיר, ביקר בזאגרב במסגרת הפסטיבל הפולקלור הבינלאומי ה-49 ב-2015.
בפברואר 2016, נשיא כורדיסטן העיראקית מסעוד בארזאני שוחח עם נשיאת קרואטיה קולינדה גרבר-קיטרוביץ' בברלין. קיטרוביץ' הודיעה כי: "קרואטיה תמשיך לתמוך בכוחות הפשמרגה".
סחר
בשנת 2009, חברת הבנייה הקרואטית אינגרה חתמה על הסכם עם הממשלה הכורדית, שלפיו אינגרה החלה לבנות בתי חולים ומבנים נוספים בכורדיסטן. ב-2013, ועידה קרואטית בארביל שחיזקה את הסחר הקרואטי-כורדי. בוועידה היו נוכחות חברות כגון: אריקסון, Studio BF ועוד.
אורט אמירים בית שאן
אורט אמירים בית שאן הוא בית ספר מקיף שש שנתי (כיתות ז'-י"ב) בעיר בית שאן בבעלות רשת אורט.
מיקום
"אורט אמירים בית שאן" ממוקם ברחוב מוטה גור 3 בבית שאן.
בית ספר מצטיין - דרג 1
בתחילת שנת הלימודים תשע"ט, הוענק לבית הספר "אורט אמירים בית שאן" בניהולה של מירב אלבז פרס בית ספר מצטיין – דרג 1 מטעם משרד החינוך, על קידום בהישגים הלימודיים, ערכיים וחברתיים. במכתב שנשלח ממשרד החינוך להנהלת בית הספר אורט אמירים, נכתב : . עוד נכתב כי:
מגמות
בבית הספר 6 מגמות:
רוג'ר יאנג
ביוגרפיה
יאנג נולד ב-28 באפריל 1918 בטיפין, אוהיו, ארצות הברית לניקולס יאנג. במהלך ילדותו נהג יאנג לצאת לציד, דבר שפיתח את כישורי הירי שלו.
בבית הספר התיכון, שיחק יאנג בנבחרת הכדורסל של בית ספרו ובמהלך משחק נפצע בראשו ושמיעתו וראייתו נפגעו, דבר שהביא לנשירתו מהתיכון.
ב-1938, בגיל עשרים, הצטרף יאנג למשמר האזרחי של אוהיו, לשם התקבל על אף מצבו הבריאותי.
באוקטובר 1940 היחידה של יאנג נקראה לשירות במסגרת ההכנות של צבא ארצות הברית למלחמת העולם השנייה, ולאחר מספר חודשים הועלה בדרגה והיה למפקד כיתה.
במהלך האימונים לקראת הקרב על ניו ג'ורג'יה, שם לב יאנג שראייתו ושמיעתו הולכות ונהיות גרועות יותר. הוא פנה למפקדו בבקשה שידיחו לדרגת טוראי מחשש שמצבו הרפואי יסכן את חיי חייליו.
על אף בקשתו של יאנג, הוא המשיך לפקד על כיתה.
הנצחה
ב-1945, כתב פרנק לוסר את "הבלדה על רוג'ר יאנג", שמאוחר יותר הוקלטה על ידי ברל אייבס ונלסון אדי.
בספר "לוחמי החלל" מאת רוברט היינליין, שמה של אחת מהחלליות הוא "רוג'ר יאנג", ובסוף הספר ישנה ביוגרפיה קצרה של יאנג.
מאורה טיירני
מאורה טיירני (באנגלית:  Maura Tierney; נולדה ב-3 בפברואר 1965) היא שחקנית קולנוע וטלוויזיה אמריקאית. טיירני היא כוכבת סדרות הדרמה "ER" של רשת NBC ו"הרומן" של רשת שואוטיים. בעבור תפקידה בסדרה "הרומן" זכתה טיירני בפרס גלובוס הזהב לשחקנית המשנה הטובה ביותר בסדרת טלוויזיה לשנת 2015.
כשחקנית קולנוע השתתפה טיירני בקומדיות "שקרן שקרן" לצידו של ג'ים קארי, "כוחו של הטבע", בסרטו של כריסטופר נולאן "אינסומניה", ובסרטים "צבעי השלטון" ו"אינסטינקט".
ביוגרפיה
טיירני נולדה בשכונת הייד פארק שבבוסטון, מסצ'וסטס. טיירני, אירית קתולית היא בתם של פאט, ברוקרית נדל"ן והפוליטיקאי ג'וזף מ. טיירני.
קריירת משחק
בשנת 1999 החלה טיירני את דרכה בעונתה השישית של סדרת הדרמה הרפואית המצליחה "ER" בתפקיד האחות ד"ר אבי לוקהארט, הדמות הייתה לדמות אורחת בתחילה ולאחר עונה הפכה לקבועה ולאחת המשמעותיות לאורך כל עונותיה של הסדרה. טיירני זכתה לסופרלטיבים רבים על משחקה בסדרה לאורך השנים והייתה מועמדת לפרס אמי לשחקנית המשנה הטובה ביותר.
בשנת 2014 שיחקה טיירני בסדרת הדרמה של רשת "שואוטיים" "הרומן" בתפקיד הלן אשתו של גיבור הסדרה המורה נואה סלוואי (דומיניק וסט), על משחקה בסדרה זכתה טיירני בפרס גלובוס הזהב לשחקנית המשנה הטובה ביותר לשנת 2015.
חיים אישים
טיירני הייתה נשואה במשך 13 שנים משנת 1993 עד לשנת 2006 לבמאי והשחקן בילי מורסט. טיירני התגרשה ממורסט ולא נולדו לה ילדים.
בשנת 2009 עברה טיירני ניתוח מוצלח להורדת גידול סרטני מהחזה, בשל הטיפולים נאלצה טיירני לוותר על תפקיד ראשי אליו לוהקה בסדרה "Parenthood".
אל-אווירני פקולטטיבי
אל-אווירני פקולטטיבי (מאנגלית: Facultative anaerobe) או אל-אווירן בררני הוא מושג במיקרוביולוגיה המתאר מיקרואורגניזמים (בעיקר פרוקריוטים) שמסוגלים הן להתקיים בנוכחות של חמצן אטמוספירי והן בלעדיו. מרבית החיידקים שמוכרים כיום הם אל-אווירניים פקולטטיביים. המונח אווירני פקולטטיבי (מאנגלית: Facultative aerobe) נפוץ אף הוא בשימוש ומתאר את אותה קבוצת המיקרואוגניזמים בדיוק.
תיאור
מיקרואורגניזמים אל-אווירניים פקולטטיביים מסוגלים לחיות בנוכחות של חמצן אטמוספירי ולנצלו לצרכיהם המטבוליים בתהליך של זרחון חמצוני, בו מהווה החמצן קבל אלקטרונים סופי, על מנת להפיק את האנרגיה שדרושה להם מסוכרים וחומצות שומן לשם קיומם. בנוסף לכך, בסביבות אל-אווירניות, מיקרואורגניזמים אלה מסוגלים להפיק אנרגיה בדרכים אחרות (למשל על ידי שימוש בתרכובות ובמתכות שונות כקבלי אלקטרונים סופיים, או באמצעות תהליך התסיסה). בנוכחות חמצן אורגניזמים אלה יעדיפו להפיק אנרגיה בנשימה אווירנית מכיוון שהיא יעילה הרבה יותר מבחינה אנרגתית.
בתהליך של זרחון חמצוני נוצרים שני תוצרי לוואי רעילים: מימן על-חמצני ויון סופראוקסיד. שני חומרים אלה מחמצנים חזקים שנוטים להגיב עם חומרים אורגניים רבים ובכך לשנות את הרכבם. שינויים אלה מזיקים לאורגניזמים ועלולים לגרום למותם. אורגניזמים אווירניים הצליחו להתגבר על בעיה זאת באמצעות סינתזה של שלושה אנזימים (סופראוקסיד דיסמוטאז, פרוקסידאז וקטלאז) אשר מנטרלים את תוצרי הלוואי הללו. מיקרואורגניזמים אל-אווירניים פקולטטיביים מתאפיינים, בדומה למיקרואורגניזמים אווירניים אובליגטוריים, ביכולת סינתזה גבוהה של סופראוקסיד דיסמוטאז וקטלאז בלבד.
הפקת אנרגיה אל-אווירנית
כאמור, יעילות הפקת אנרגיה בתהליך של זרחון חמצוני גבוהה הרבה יותר בהשוואה לזאת האל-אווירנית, ולכן משיקולים אנרגטיים יעדיפו מיקרואורגניזמים אל-אווירניים פקולטטיביים להפיק אותה בנוכחות של חמצן. ואולם בסביבה דלה בחמצן נעזרים מיקרואורגניזמים אלה בנשימה אל-אווירנית ו/או בתסיסה. בתהליך של נשימה אל-אווירנית משמשים חומרים רבים בתור קבלי אלקטרונים סופיים במקום החמצן: גופרית, סולפט, חנקה, מנגן, פחמן חד-חמצני, ברזל וכן כספית, כרום, סלניום, מוליבדן, ארסן, ונדיום ואף אורניום וטכנציום.
תרבית אל-אווירנית פקולטטיבית
על מנת לתרבת מיקרואורגניזמים אל-אווירניים פקולטטיביים על גבי מצע אגר מוצק יש להדגיר את צלחות הפטרי עליהם נזרעו המיקרואורגניזמים, בדומה לתרבית אווירנית אובליגטורית, בריכוזי חמצן אטמוספיריים. בתוך מצע נוזלי יעדיפו מיקרואורגניזמים אלה לגדול בחלקה העליון של המבחנה, שכן שם ריכוז החמצן גבוה בשל פעפועו. עם זאת, חוסר החמצן אינו מונע את התרבותם ולכן ניתן לראותם גדלים לכל אורך המבחנה (ראו תמונה להמחשה בראש הערך).
אל-אווירניים פקולטטיביים בטבע וברפואה
מרבית האורגניזמים האל-אווירניים הפקולטטיביים הם פרוקריוטים, ברם תכונה זאת מצויה גם בקרב איקריוטים מסוימים, דוגמת חלק מהשמרים. יצורים רב-תאיים נחשבים אמנם לאל-אווירניים פקולטטיביים ברמת התא הבודד (למשל הפקת אנרגיה במעגל קורי באמצעות תסיסה לקטית), אולם כמכלול שלם הם אווירניים אובליגטוריים לכל דבר.
איחוד האמירויות הערביות במשחקים האולימפיים לנוער
איחוד האמירויות הערביות משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מאיחוד האמירויות הערביות מדליית כסף יחידה ברכיבה.
אולימפיאדת הנוער סינגפור (2010)
המשלחת הראשונה של איחוד האמירויות הערביות למשחקים האולימפיים לנוער הייתה לאולימפיאדת הנוער סינגפור וכללה 4 ספורטאים שהתחרו ב-4 ענפי ספורט. המשלחת הגיעה להישגים בענף הטאקוונדו, בה היא סיימה במקום החמישי בקטגוריית משקל עד 49 ק"ג בנות, ובענף הרכיבה, בה היא סיימה במקום התשיעי ולא זכתה לעלות לשלב הגמר. כמו כן, השתתפו ספורטאי המשלחת בתחרויות בענפי השיט והשחייה.
מדליות לפי משחקים
width="20px"|
טרומרברג
טרומרברג (Trümmerberg) הוא מונח בגרמנית המשמש לתיאור תלים מלאכותיים אשר נוצרו מהערמת הריסות מבנים שחרבו עקב ההפצצות האסטרטגיות של בעלות הברית במהלך מלחמת העולם השנייה. עשרות תלים כאלו ניצבים בערים בגרמניה או בקרבתן. הם התהוו בסוף שנות הארבעים ובראשית שנות החמישים, במהלך פינוי עיי ההריסות מהערים. לרבים מהם ניתנו שמות משלהם.
תלי ההריסות מתנשאים לגובה, לעיתים מספר עשרות מטרים ביחס לסביבתם. במקרים אחדים נערמו ההריסות על גבי מבנים צבאיים שהוקמו בימי השלטון הנאצי, כדי להעלימם. במהלך השנים שחלפו מאז שנוצרו התכסו התלים בצמחייה ובעצים. עבור חלקם הוכנו והוצאו לפועל תוכניות שיקום ואף נבנו עליהם מבנים. על גבי כמה מהתלים הוצבו אנדרטאות להרס שהביא ליצירתם.
תלים ידועים
בעיר דרזדן התהוו לאחר המלחמה שלושה תלי הריסות. בערים לייפציג ונירנברג הוקמו שני תלים בכל אחת.
פיאט 128
פיאט 128 (אנגלית: Fiat 128) מכונית סדאן תוצרת חברת פיאט האיטלקית. יוצרה בשנים 1969–1985. יוצרו כ-3,107,000 יחידות, כולל דגם הפיאט 128 קופה. בשנת 1970 זכתה "פיאט 128" בתואר מכונית השנה באירופה.
היסטוריה
הפיאט 128 הורכבה ב ארגנטינה, מצרים, מרוקו, קולומביה, דרום אפריקה וסרי לנקה.
הפיאט 128 שווקה בישראל.
ייצור במצרים
במצרים יוצר הדגם זסטבה סקאלה על ידי יצרנית הרכב המצרית נאסר, ברישיון יצרנית הרכב הסרבית Zastava (בסרבית "Застава Аутомобили") בין השנים 1971–2008. הדגם היה ברישיון קונצרן הרכב פיאט, והיה זהה ל"פיאט 128", דגם "128 GLS".
דגמי פיאט 128 קופה
(ייצור: 1971–1975)
אביתר מתניה
אביתר מתניה (נולד ב-11 ביוני 1966) הקים את מטה הסייבר הלאומי במשרד ראש הממשלה ועמד בראשו מינואר 2012 והקים את מערך הסייבר הלאומי ועמד בראשו מפברואר 2015 עד ינואר 2018. מכהן כפרופסור בבית הספר למדע המדינה, ממשל ויחסים בינלאומיים באוניברסיטת תל אביב, כראש התוכניות לתואר שני בלימודי ביטחון ובלימודי סייבר, פוליטיקה וממשל, וכן בראש המרכז לחקר מדיניות ואסטרטגית אוויר וחלל.
מתניה מייעץ בתחום הסייבר למגזר הציבורי והפרטי בהיבטי הגנה, מדיניות, אסטרטגיה לאומית ובינלאומית.
ביוגרפיה
אביתר מתניה נולד בשנת 1966, בן לנעמי (קליין), מורה לעברית, ואליהו (מתיוביץ') מתניה, מהנדס כימאי. הוריו, במקורם מירושלים, עברו לחיפה בתחילת שנות ה-50 בשל לימודי האב בטכניון. בהיותו בן 7 נהרג אחיו הבכור,, במלחמת יום הכיפורים, ולימים כתב על כך מתניה את הספר "בין כסה לצלמון - יומן כיפורים", שמספר על השכול מנקודת מבטו של ילד. מתניה אף סיפר בראיון שאבדן זה מלווה אותו בהחלטותיו האישיות והמקצועיות בחייו ובבחירת הנושאים בהם הוא עוסק, בפרט ביטחון לאומי. מתניה הוא בוגר בית הספר הריאלי העברי בחיפה בשנת 1984 (מחזור ס"ה).
מתניה הוא בוגר מחזור ו' של תוכנית תלפיות, מחזיק בתואר ראשון בהצטיינות בפיזיקה ובמתמטיקה מהאוניברסיטה העברית, תואר שני בהצטיינות במתמטיקה מאוניברסיטת תל אביב עם עבודת גמר שכותרתה "בחינת השפעת איכון זמן הגניבה על אסטרטגיות המפקח והמפעיל במשחקי פיקוח" (1996) ותואר דוקטור מהאוניברסיטה העברית בתחום שיפוט וקבלת החלטות, במחלקה לפסיכולוגיה, על עבודה שכותרתה "תפישות של אי צדק ואפליה" (2008).
כבוגר תלפיות שירת במגוון תפקידי מחקר, הובלת פרויקטים ופיתוח, במסגרת מפא"ת (המנהל למחקר ולפיתוח אמצעי לחימה ותשתיות טכנולוגיות), בתעשייה הביטחונית ובחטיבת המחקר באגף המודיעין. סיים את שירותו בדרגת רב-סרן והועלה במילואים לדרגת סגן אלוף.
לאחר שחרורו עבד בתעשיית ההייטק הישראלית, בין השאר כאנליסט ראשי בקרן הון הסיכון פולריס (כיום פיטנגו).
עמד כעשור בראש תחום (מאז 2020 חטיבת) תוכניות המצוינות הצבאיות-אקדמיות תלפיות ופסגות במפא"ת שבמשרד הביטחון. כמו כן, הוא ההוגה והיוזם של תוכנית חבצלות של אגף המודיעין ויוזם תוכנית נחשון ליצירת פוטנציאל לעתודה מובילה למדינת ישראל.
מתגורר ביישוב שוהם, נישא ב-1992 למאיה ולהם חמישה ילדים.
ראש מערך הסייבר הלאומי
באוגוסט 2011 קבלה ממשלת ישראל החלטה על הקמת מטה שיהיה אמון על ייעוץ לממשלה בנושא מדיניות סייבר לאומית וקידום יישומה, על פיתוח אסטרטגיה לאומית כוללת להגנת מרחב הסייבר של ישראל, על קידום ובניין התשתיות הלאומיות בתחום הסייבר, על קידום הגנת הסייבר של מדינת ישראל, על עידוד תעשיית הסייבר, על קידום מחקר ופיתוח בתחום הסייבר וגיבוש אסטרטגיה לפיתוח ההון האנושי בסייבר וקידום יישומה ועוד.
בדצמבר 2011 מונה מתניה להקים את מטה הסייבר הלאומי ולשמש כראש המטה הראשון, בכפיפות ישירה לראש הממשלה, והחל את תפקידו ב-1 בינואר 2012.
בפברואר 2015 אימצה ממשלת ישראל את המלצתו של מתניה בדבר אסטרטגיית ההגנה הלאומית של מדינת ישראל, וקיבלה שתי החלטות משמעותיות בנושא: הראשונה היא "קידום ההיערכות הלאומית להגנת מרחב הסייבר", שכללה הקמת גוף ייעודי להגנה על המגזר האזרחי במרחב הסייבר, הרשות הלאומית להגנת הסייבר, ואופן ההתארגנות להגנת מרחב הסייבר בישראל. ההחלטה השנייה היא "קידום אסדרה לאומית והובלה ממשלתית בהגנת הסייבר" לגבי אופן התארגנות הממשלה ועבודתה לאסדרת המשק האזרחי בתחום. עם קבלת החלטות הממשלה, החל מתניה לשמש אף כראש מערך הסייבר הלאומי, שכלל את הרשות הלאומית להגנת הסייבר ואת מטה הסייבר הלאומי כשתי יחידות סמך עצמאיות שהרכיבו את המערך בתוך משרד ראש הממשלה.
בהמשך להמלצתו של מתניה, החליטה ממשלת ישראל בדצמבר 2017 על "איחוד יחידות מערך הסייבר הלאומי", ולפיה אוחדו מטה הסייבר והרשות הלאומית להגנת הסייבר לכדי יחידת סמך אחת בשם מערך הסייבר הלאומי וחדלו להתקיים כיחידות נפרדות.
עם הפעולות המשמעותיות שביצע מערך הסייבר תחת הובלת מתניה ניתן למנות הקמת שישה מרכזי מחקר אקדמיים בתחום הסייבר באוניברסיטאות המחקר בישראל ; ייסוד תוכניות לקידום תעשיית הגנת הסייבר הישראלית: תוכנית קידמ"ה (קידום הגנת סייבר) בשיתוף פעולה עם המדען הראשי במשרד הכלכלה ותוכנית מס"ד (מו"פ סייבר דואלי) בשיתוף פעולה עם מפא"ת; קידום באר שבע כעיר סייבר בשותפות עם עיריית באר שבע ואוניברסיטת בן-גוריון בנגב ; וקידום תוכניות שונות לפיתוח ההון האנושי בסייבר בישראל.
כמו כן, בתקופת כהונתו פרסם מערך הסייבר הלאומי את האסטרטגיה הישראלית להגנת הסייבר, אשר עליה מושתתת ההגנה המדינתית שאותה מוביל המערך. האסטרטגיה מבוססת על מודל שלוש השכבות להגנה על ממד הסייבר של מדינה אשר הגה מתניה ופורסם ב-2016 בכתב העת Georgetown Journal of International Affairs.
מתניה נמנה בעת כהונתו ברשימת 100 המשפיעים של מגזין כלכליסט לשנת 2015, שם נכתב עליו כי "הוא האדם שמחליט מהם הנושאים על סדר היום של אבטחת הסייבר בישראל."
מתניה סיים את תפקידו בינואר 2018 והוחלף על ידי יגאל אונא כראש מערך הסייבר הלאומי.
פעילות אקדמית
כיהן כמרצה באוניברסיטה העברית בירושלים בתחומי הון סיכון, קבלת החלטות וביטחון לאומי בין השנים 2011-2002. לצד זאת, בשנים 2011-2009 שימש כעמית מטעם מפא"ת בסדנת תל אביב למדע טכנולוגיה וביטחון באוניברסיטת תל אביב, וכן פרסם מגוון מאמרים בתחומי הביטחון הלאומי, המודיעין והסייבר.
בין השנים 2021-2018 כיהן כפרופסור נלווה בבית הספר לממשל באוניברסיטת אוקספורד כמוביל מודול סייבר.
בין השנים 2020-2018 עמד יחד עם פרופ' יצחק בן ישראל בראש המיזם הלאומי למערכות נבונות, שגיבש המלצה לראש ממשלת ישראל על תוכנית לאומית להפיכת ישראל למעצמת בינה מלאכותית. המסקנות הוגשו לראש הממשלה דאז בנימין נתניהו, אך עקב משבר הקורונה והיעדר תקציב מדינה מסודר לא הגיע המיזם לכדי החלטת ממשלה.
ויליאם ו. כהן
ויליאם וולף כהן (באנגלית: William Wolfe Cohen 6 בספטמבר 1874 – 12 באוקטובר 1940) היה חבר בית הנבחרים של ארצות הברית מניו יורק.
ביוגרפיה
נולד בברוקלין, ניו יורק לברנרד כהן יליד רוסיה ולפרדריקה (לבית קרונוכר ),  כהן למד בבתי ספר ציבוריים. הוא עבד עם אביו בעסקי ייצור הנעליים עד 1903, ולאחר מכן עסק בעסקי בנקאות וכברוקר. כהן היה חבר בבורסה לניירות ערך בניו יורק ומנהל בורסת הכותנה של ניו יורק. הוא שימש כסגן יו"ר ליגת האתלטיקה של בתי הספר הציבוריים, והיה סגן ראש כבוד של מחלקת הכבאות של העיר ניו יורק.
היה ממנהיגי, ובין השאר פעל להטלת חרם על גרמניה הנאצית בשנת 1933.
התגורר בעיר ניו יורק עד מותו ב-12 באוקטובר 1940. כהן נקבר בבית הקברות "הר נבו", ברוקלין, ניו יורק.
ז'יל וילנב
ג'וזף ז'יל הנרי וילנב (באנגלית: Joseph Gilles Henri Villeneuve, 18 בינואר 1950 - 8 במאי 1982) היה נהג מרוצים קנדי שהתחרה עבור קבוצת פרארי באליפות הפורמולה 1 במשך 6 עונות. מצא את מותו במהלך מקצי הדירוג לגרנד פרי בלגיה במהלך עונת 1982.
בנו, ז'אק, התחרה אף הוא בסבב הפורמולה 1 וזכה באליפות בעונת 1997.
קריירת מרוצים מוקדמת
וילנב החל את קריירת המרוצים שלו בהשתתפות במרוצי דראג מקומיים, בהם התחרה כשהוא נוהג במכונית הפורד מוסטנג שלו שעברה התאמות. אף על פי שזכה במספר תחרויות לא מצא בתחרויות אלה עניין ועבר להתחרות בסבב מרוצי הפורמולה פורד המקומיים. בעונת הבכורה שלו בסבב ניצח שבעה מתוך עשרה מרוצים בהם השתתף. שנה לאחר מכן עבר להתחרות בסבב מרוצי הפורמולה אטלנטיק, בו לקח חלק במשך 4 שנים. במהלך עונת 1975 השיג את ניצחון הבכורה שלו, במרוץ שהתקיים תחת גשם כבד. בשנת 1976 ניצח את כל מרוצי הסבב, למעט אחד וזכה בתוארי האליפות האמריקאי והקנדי. שנה לאחר מכן זכה באליפות קנדה פעם נוספת.
פורמולה 1
ג'יימס האנט, אלוף הפורמולה 1 בעונת 1976, התרשם מיכולותיו של וילנב באחד המרוצים בו צפה. בעקבות זאת הציעה קבוצת מקלארן לווילנב לשמש כנהג שלישי במספר מרוצים במהלך עונת 1977. הוא ערך את הופעת הבכורה שלו בפורמולה 1 בגרנד פרי הבריטי באותה עונה, לאחר שדורג במקום התשיעי וסיים את המרוץ במקום ה-11. למרות ההצלחה במרוץ החליט טדי מאייר, מנהל הקבוצה, לסיים את ההתקשרות עם וילנב. וולטר וולף, הבעלים הקנדי של קבוצת וולף, נתן המלצה על וילנב לאנצו פרארי. בעקבות ההזמנה זומן בחודש אוגוסט לפגיה באיטליה. פרארי התרשם מיכולותיו לאחר שצפה בו עורך נסיעת מבחן במסלול פיוראנו והוא הוחתם על חוזה לשני המרוצים של העונה ולעונת 1978.
הופעת הבכורה בקבוצת פרארי הערכה בגרנד פרי הקנדי, מול קהל ביתי, אך וילנב נאלץ לפרוש לאחר שהחליק על כתם שמן שהיה על המסלול. גרנד פרי יפן, מרוץ סיום העונה היה המרוץ השני בו השתתף. במהלך ההקפה החמישית של המסלול התנגש ברכבו של רוני פיטרסון. רכבו של וילנב הועף באוויר, נחת על צופים שעמדו במקום אסור, הרג אחד מהצופים ומרשל שהיה במקום ופצע עשרה צופים נוספים. חקירה שנעשתה לאחר האירוע מצאה אותו נקי מאשמה.
פתיחת עונת 1978 לוותה בפרישות רבות, בעיקר עקב בעיות בצמיגים ובמהלך החלק הראשון של העונה התקשה לצבור נקודות. בגרנד פרי אוסטריה סיים במקום השלישי והשיג את הפודיום הראשון בקריירה. במרוץ סיום העונה, שהתקיים בקנדה במסלול שמאוחר יותר נקרא על שמו, השיג את ניצחון הבכורה שלו. את העונה סיים במקום התשיעי עם 17 נקודות.
בעונת 1979 השיג שלושה ניצחונות וסיים ארבע פעמים נוספות במקום השני. במהלך הגרנד פרי הצרפתי ניהל מאבק צמוד עם רנה ארנו על המקום השני במרוץ. ארנו הצליח לעקוף את וילנב שלושה סיבובים לסיום המרוץ, אך האחרון עקף בחזרה סיבוב לאחר מכן. במהלך ההקפה האחרונה נסעו שני הרכבים זה לצד זה במספר פניות, כשהם יוצרים מגע זה עם זה. במחצית ההקפה האחרונה הצליח וילנב לעקוף את ארנו וסיים במקום השני. במהלך הגרנד פרי הגרמני סבל מנקב בצמיג האחורי של מכוניתו, בעקבותיו ירד מהמסלול. הוא התעקש לעלות על המסלול והמשיך להתחרות כשהוא נוהג כל הדרך לרחבת הטיפולים, כשהוא עם שלושה צמיגים בלבד. בגרנד פרי האיטלקי יכול היה לזכות באליפות, אם היה מתעלם מהוראות הקבוצה ומנצח את ג'ודי שכטר, אך הוא בחר לאפשר לחברו לקבוצה לנצח את המרוץ ולזכות בתואר האליפות.
עונת 1980 הייתה כישלון עבור קבוצת פרארי. וילנב השיג לאורך כל העונה רק 6 נקודות ואילו שכטר, האלוף היוצא, השיג 2 נקודות בלבד. בעונת 1981 עשתה הקבוצה שימוש לראשונה במנועי טורבו. שלדות הרכב התקשו להתמודד עם הכח הרב שייצרו המנועים ווילנב נאלץ לפרוש ממרבית המרוצים בעונה. למרות הקושי השיג שני ניצחונות וסיים את העונה במקום השביעי.
ב-8 במאי, במהלך מקצה הדרוג האחרון לקראת גרנד פרי בלגיה, ניסה לבצע עקיפה תוך כדי סיבוב אליו נכנס במהירות של כ-200 קמ"ש. יוכן מאס, אותו ניסה וילנב לעקוף פנה ימינה על מנת לפנות לו את הדרך, אך וילנב פנה לאותו כיוון והתנגש ברכבו של מאס. כתוצאה מההתנגשות הועף הרכב באוויר ולאחר מכן צלל והתרסק על המסלול כשחרטומו פונה כלפי מטה. וילנב עצמו הועף עם כסאו והתרסק לתוך גדר ההפרדה. בבית החולים אליו הובהל נקבע כי הפגיעה שספג בחוליות הגב והצוואר בלתי ניתן לאיחוי. הוא הוחזק בחים באמצעות מכונת הנשמה על מנת לאפשר לאשתו להגיע בטיסה ולהפרד ממנו. מותו נקבע בשעה 21:12 באותו היום.
הנצחה
מסלול המרוצים הקנדי, המארח את תחרויות הפורמולה 1 ואליפות הנסקאר הקנדית, שינה את שמו ונקרא על ז'יל וילנב. שמו של וילנב הונצח גם במסלול המרוצים בסן מרינו ואחת הפניות במסלול נקראת על שמו. בנוסף, דגל קנדה צויר על המסלול בעמדת הזינוק השלישית, עמדה ממנה זינק וילנב במרוץ האחרון שבו השתתף. פנייה נוספת נקראה על שמו גם במסלול זולדר הבלגי, בו מצא את מותו. שלט ארד הנושא את דיוקנו הוצב במסלול פיוראנו.
ז'אק וילנב, בנו של ז'יל התחרה באליפות האינדי ובאינדינאפוליס 500 עם המספר 27 על רכבו, אותו מספר אותו נשא אביו על מכוניתו. ז'אן אלזי, שסגנון נהיגתו האגרסיבי השווה פעמים רבות לזה של וילנב, התחרה גם הוא במדי קבוצת פרארי עם הספרה 27 על רכבו.
לקריאה נוספת
Donaldson, Gerald (2003). Gilles Villeneuve: The Life of the Legendary Racing Driver. London: Virgin ISBN 0-7535-0747-1
קרמרת'נשייר
קרמרת'נשייר (בוולשית: Sir Gaerfyrddin, באנגלית: Carmarthenshire) הוא מחוז מנהלי ומחוז שמור ממחוזות ויילס, בדרום-מערב ויילס בממלכה המאוחדת.
המחוז, אחד הקדומים בוויילס, הוקם בשם זה בשנת 1282 עם כיבוש ויילס על ידי אדוארד הראשון על בסיס חלק משטחי ממלכת דהייברת'. בביטול עצמאות אדוניות הספר ואיחוד החוק והמנהל הוולשי והאנגלי ב-1542, מחוז קרמרת'נשייר נותר במקומו, באפריל 1974 הוא אוחד עם פמברוקשייר וקרדיגיון (קרדיגנשייר) ליצירת מחוז דאווד, אך איחוד זה בוטל ב-1996 ומאז חזר להיות מחוז עצמאי.
הבירה האדמיניסטרטיבית של המחוז נמצאת בעיירה קרמרת'ן בעוד שהעיירה הגדולה ביותר היא ל'אנל'י.
גאוגרפיה
מחוז קרמרת'נשייר גובל מצפון עם קרדיגיון, ממערב עם מחוז פמברוקשייר, ממזרח עם מחוז פוויס ומדרום-מזרח עם נית' פורט טלבוט וסוונסי. המחוז נמצא בדרום-מערב ויילס, הדופן הדרומית מורכבת מחוף תעלת בריסטול העוברת לאורך דרום ויילס ונשפכת ל.
מלבד עיר הבירה של המחוז קרמרת'ן (Carmarthen) עם 14,185 תושבים, ערים ועיירות נוספות במחוז כוללות את ל'אנל'י (Llanelli) עם 26,225 תושבים, בארי פורט (Burry Port) עם 5,998 תושבים, אמנפורד (Ammanford) עם 5,411 תושבים, קידוולי (Kidwelly) עם 3,523 תושבים, סנט קליירס (St Clears) עם 2,995 תושבים, ל'אנדוורי (Llandovery) עם 2,065 תושבים, ל'אנדיילו (Llandeilo) עם 1,795 תושבים, ווייטלנד (Whitland) עם 1,792 תושבים.
קונסטנטיוס כלורוס
קוֹנְסְטַנְטִיוּס כְלוֹרוּס, (קונסטנטיוס "החיוור" Kōnstantios Khlōrós) או קונסטנטיוס הראשון, בשמו המלא פְלַאבְיוּס וַלֶרְיוּס קוֹנְסְטַנְטִיוּס הרקליוס אוגוסטוס, (Marcus Flavius Valerius Constantius Herculius Augustus) היה קיסר רומי בטטררכיה הראשונה ולאחר מכן גם אוגוסטוס. נולד בדרדניה ב-31 במרץ 250 ומת ב-25 ביולי 306. קונסטנטיוס שלט כקיסר עם מקסימיאנוס בין השנים 293 ל-305 וכאוגוסטוס במערב עם גלריוס מ-305 עד למותו. היה אביו של אחד מגדולי הקיסרים של האימפריה הרומית, קונסטנטינוס הגדול.
רקע
במהלך המאה השלישית לספירה חוו שליטי האימפריה הרומית קושי מתמשך בקיום מערכת שלטון ריכוזית אחת אחידה על כלל שטחי האימפריה, שהשתרעה בשלב זה משטחי הבריטניות וההיספניות (בריטניה ופורטוגל של ימינו, בהתאמה) במערב ועד מסופוטמיה (עיראק של ימינו) במזרח. גודלה של האימפריה סיפק אתגרים רבים לקיומה בהם מלחמות ופלישות רבות, ריבוי טוענים לכס הקיסרות ומשברים כלכליים שונים. גם לפיחות המתמשך בערך המטבע הרומי היה חלק ביצירת אי-יציבות באימפריה במהלך המאה השלישית לספירה. גורמים אלו בשילוב עם גורמים נוספים היוו יחד משבר מתמשך באימפריה הרומית שזכה לכינוי משבר המאה ה-3. משבר זה נמשך עד עלייתו לשלטון של דיוקלטיאנוס (284–305 לספירה), שביקש לפתור את משברי האימפריה באמצעות שורה של רפורמות, כשהמרכזית שבהן הייתה כינון מבנה שלטוני חדש שזכה לשם 'טטררכיה' ("שלטון הארבעה"). לצורך כך, בראשית שלטונו, בשנת 285, צירף דיוקלטיאנוס אליו לשלטון את איש הצבא מקסימיאנוס. דיוקלטיאנוס אימץ אותו כאח, ויש לשער כי שמו המלא של מקסימיאנוס, מרקוס אורליוס ולריוס מקסימיאנוס (Marcus Aurelius Valerius Maximianus) אומץ כאשר ניאות להצטרף לשלטון דיוקלטיאנוס.
טרם עלייתו לשלטון
קונסטנטינוס נולד בפרובינציה דַּרְדָּנִיה, אביו יוטרופיוס היה ככל הנראה אציל מקומי ואמו קלאודיה הייתה ככל הנראה אחיינית של הקיסרים קלאודיוס השני גותיקוס וקווינטילוס. מחקר מאוחר מטיל ספק בשושלת יוחסין זו, יש השערה כי קישור זה נועד לשפר ולפאר את מוצאו של קונסטנטינוס הגדול והומצא ונכתב בתקופה מאוחרת יותר, על פי תאוריה זו מוצאו של קונסטנטיוס כלורוס היה צנוע ולא ראוי למי ששאף והנהיג את האימפריה.
הוא הצטרף לצבא האימפריה ובזכות כישוריו טיפס בסולם הדרגות וזכה להיות חלק מיחידת שומרי הראש של הקיסר אורליאנוס שהייתה קרויה פרוטקטורה אגוסטי נוסטרי (לטינית: Protectores Augusti Nostri) על פי הכתבים ההיסטוריים בני התקופה הוא נלחם במערכות הצבאיות כנגד האימפריה התדמורית שנערכו בשנות השבעים של המאה השלישית. בעת תקופת שלטונו הקצרה של הקיסר קארוס הוא התמנה למושל הפרובינציה דלמטיה. עם פרוץ המאבק על השלטון בין קארינוס לדיוקלטיאנוס הוא הימר על ותמך בדיוקלטיאנוס עובדה שאיפשרה לו להתבסס כדמות מפתח בממשל החדש.
כינון הטטררכיה
בטקס שנערך ביולי 285 בעיר מילאנו הכתיר דיוקלטיאנוס את מקסימיאנוס לתפקיד אוגוסטוס נוסף שימלוך לצידו. בשנת 286, מינה דיוקלטיאנוס את מקסימיאנוס לתפקיד אוגוסטוס כשליט במעמד שווה לצידו. התאוריה הרווחת היא שבמהלך שנות שלטונו הראשונות של דיוקלטיאנוס, וכחלק מתוכנית אב שהתבססה על תקדימי העבר בהם חילקו קיסרים רומאיים את השלטון על האימפריה כדוגמת ולריאנוס ובנו גליאנוס, חילקו מקסימיאנוס ודיוקלטיאנוס את השלטון תוך בניית מערכת שלטונית ייחודית הידועה בשם טטררכיה - מיוונית טטרא (ארבע) + ארכה (שלטון) - "שלטון הארבעה", על פי הסדר הזה אמורה הייתה האימפריה להיות מנוהלת על ידי ארבעה שליטים: שני שליטים ראשיים שאחזו בתואר האוגוסטוס ושני שליטים משניים האוחזים בתואר קיסר. על פי תאוריה אחרת
מינוי כקיסר
בשנת 293 לספירה, נתמנו שני שליטים זוטרים ('קיסרים') תחת שני השליטים הבכירים המכהנים ('אוגוסטים'): קונסטנטיוס כלורוס תחת מקסימיאנוס בחלקים המערביים של האימפריה, וגלריוס תחת דיוקלטיאנוס בחלקים המזרחיים של האימפריה.
ארבעת השליטים ששלטו במקביל באימפריה, הובחנו במעמדם על ידי שימוש בתארים 'אוגוסטוס' ו'קיסר': התואר 'אוגוסטוס' שימש בתקופה זו לתיאור השליט הרם יותר בכל צמד, בעוד התואר 'קיסר' שימש לתיאור השליט הזוטר בכל צמד.
ביום ה-1 במרץ 293 קיבל קונסטנטיוס את המינוי לקיסר והוסיף לשמו את השמות פלאביוס, קיבל לשליטתו את הפרובינציות גאליה בריטניה והיספניה וקבע את מושב שלטונו בעיר אוגוסטה טרוורורום (טריר) בעמק נהר המוזל. קונסטנטיוס קיבל לידיו נתח בעייתי מאוד של האימפריה מולו עמדו גנרלים רומאיים ששלטו ללא תמיכת הסנאט וכקיסרים מורדים בחלקים מהפרובינציות ובעיקר בריטניה שנקרעה הלכה למעשה מגוף האימפריה הרומית ותפקדה כיישות מדינית עצמאית, גנרלים אלו הסתמכו על תמיכת הלגיונות שהיו תחת פיקודם ועל מערכת בריתות מורכבת עם השבטים המקומיים. ראשי שבטים אלו שהיו בעלי שאיפות משלהם וראשי שבטים ששלטו באזורי הספר של הפרובינציות השתמשו בשעות כושר על מנת לנסות ולמרוד בשלטון של האימפריה או לעסוק בפשיטות שוד וביזה על מרכזי שלטון ומסחר.
כיבוש הפרובינציה בריטניה
עם תפיסת השלטון פנה קונסטנטיוס כלורוס לדכא את מרידתו של הגנרל קרוסיוס ( Carausius) שהכריז על עצמו שליט בבריטניה וצפון גאליה החל משנת 268. בסוף שנת 293 הצליח קונסטנטיוס כלורוס לתפוס בחזרה את שטחי גאליה הצפונית וכבש את עיר הנמל החשובה בונוניה (בולון-סור-מר). אירוע זה הביא למרידה בצבאות המורדים ולרציחתו של קרוסיוס על ידי אחד מקציניו אלקטוס (Allectus) שהמשיך לשלוט בבריטניה עד מותו בשנת 296. קונסטנטיוס כלורוס לא הצליח לנצל את המהפך לטובתו ונאלץ להאבק בשבטים גרמאנים מקומיים ובראשם הפרנקים שהיו קשורים בברית עם אלקטוס ועוינים לשלטון המרכזי של האימפריה מאבקים ועימותים דומים נערכו מול שבטי האלמאנים ולמרות ניצחונות לא הצליח קונסטנטיוס כלורוס להשליט את מרותו על הפרובינציה. המהפך הגיע עם תוספת כוחות ששלח האוגטסטוס מקסימיאן לתגבור ותפיסת אזורי הספר לאורך נהר הריין, קונסטנטיוס כלורוס הצליח לאסוף ולבנות ספינות מהן הורכבו 2 ציים שנשלחו לבריטניה על מנת להגיע להכרעה מול יריביו העיקריים. צי אחד בפיקודו של מפקד המשמר הפרטורייני הפליג משפך נהר הסיין נחת בסמוך למיצר סולנט שבמפרץ סאות'המפטון ונכנס לקרב מול הגוף העיקרי של צבאו של אלקטוס, בתום יום הקרב נכנעו המורדים ואלקטוס נהרג. צי שני יצא מבונוניה והצליח לכבוש את לונדיניום. בתום כיבוש בפרובינציה המורדת ערך קונסטנטיוס כלורוס טיהור בקרב הקצינים של הצבא המורד וכן חלוקה מחודשת של הפרובינציה על מנת להבטיח את שליטתו.
מלחמה באזור הריין
עם הכנעת הפרובינציה המורדת של בריטניה פנה קונסטנטיוס כלורוס להבטיח את גבול האימפריה לאורך נהר הריין, גבול זה סבל מפשיטות חוזרות ונשנות של שבטים גרמאניים שניצלו את התרופפות השלטון הרומאי המרכזי במהלך המאה השלישית על מנת לתקוף מרכזי שלטון ונתיבי סחר בעומק הפרובינציות הגאליות או באזורי הספר. החל משנת 298 ניהל קונסטנטיוס סדרת מסעות מלחמה בכוחות גדולים תחילה כנגד האלמאניים בקרב שנערך בסמוך לעיר לאנגר (Langres), בו התקשו הרומאים לחלץ ניצחון ולא הצליחו להגיע להכרעה קרב נוסף כנגד האלמאניים באזור ארגאו הסתיים בניצחון רומאי וסדרת קרבות נוספים מול השבטים הפרנקיים הסתיימו בניצחון צבאי והסכם עם הפרנקים לפיו הם יקבלו מעמד של פודראטים ויישבו כנתינים רומאיים את אזורי הספר שנחרבו בעשרות שנות מלחמה בלתי פוסקת וביצור העמדות הצבאיות הרומאיות לאורך גבול נהר הריין.